یولداش، سنی کیم آپاردی؟(اویون)

یولداش، سنی کیم آپاردی؟ — آذربایجاندا ان چوخ یازقاباغی (بایرام‌قاباغی) گونلرده، ائلجه ده دیگر مؤوسوملرده اساساً اوشاق و گنجلر آراسیندا، گئنیش شکیلده اوینانیلان قدیم اویونلاریندان بیریدیرشیفاهی خالق ادبیاتی، اوشاق فولکلورو. "آلتون کیتاب" نشریاتی، باکی-2007. ص. 62..

 اویونون قورولوشو 
اوّلجه دسته‌باشی (اوستا، باشچی، موللا و یا حاکیم) سئچیلیر. دسته‌باشی (اوستا، باشچی، موللا و یا حاکیم) ایکی جور تعیین اولونور: یا اونلاری اویونچولار اؤزلری سئچیرلر، یا دا عومومین راضیلیغی ایله (اویوندا و اوشاقلار آراسیندا موعیّن کئیفیتلری فرقلننلری)، چوخ حاللاردا ایسه (گر اویونچولار بیر-بیرینی تانیمیرلارسا) پوشک یولو ایله سئچیرلر. دسته‌لره بؤلونه‌رک اوینانیلان بو اویونو باشلاماق اۆچون هالای یولو ایله اوشاقلار ایکی دسته‌یه بؤلونورلر.

دسته‌لر سیرا ایله آرد-آردا دوزولورلر. گئریده دوزولموش دسته‌دن بیر اوشاق گلیر، اونلاردان بیری‌نین آرخاسیندان ایره‌لی ایتله‌ییب آپاریر. آپاریلان اوشاق گئری باخمامالی، آنجاق هیمله اونو آپاران اوشاغی تانیمالیدیر.

یولداشلاریندان بیری آپاریلان اوشاغا برکدن دئییر:

- یولداش، سنی کیم آپاردی؟

اوشاق آپارانی تاپا بیلسه، اونو دا گؤتوروب اؤز یولداشلاری‌نین ایچینه قاییدیر، دسته‌ده بیر نفر آرتیر. یوخ، اوشاق تاپا بیلمه‌سه،آپاران اوشاق اونو گؤتوروب اؤز دسته‌سینه قاییدیر. بو قایدا ایله اویوندا اوشاقلارین هامیسی ایشتیراک ائدیر. هانسی دسته‌‌نین اوشاقلاری‌نین هامیسی او بیری دسته‌یه کئچسه، او دسته اودوزموش اولور.

 قایناق 

بؤلمه:آذربایجان خالق اویونلاری